Aleksandras Vinokurovas
Aleksandras Vinokurovas (rus. Алексaндр Винокуров, angl. Alexander Vinokourov, g. 1973 m. rugsėjo 16 d.) – Kazachijos profesionalus dviratininkas, olimpinis čempionas. 2007 m. Vinokurovo dopingo skandalas sukrėtė daugiadienes lenktynes Tour de France. Kitą dieną, po laimėto lenktynių 15-ojo etapo, Vinokurovo dopingo mėginys buvo teigiamas ir rodė kraujo perpylimo dopingą. Komanda Astana, kuriai atstovavo Vinokurovas, buvo pašalinta iš lenktynių, dviratininkas diskvalifikuotas 2 metams. 2012 m. vasaros olimpinėse žaidynėse vyrų plento bendro starto grupinėse lenktynėse sportininkas iškovojo aukso medalį. Tai jau antrasis sportininko olimpinis medalis.